یمن-ده حکومته باغلی بیرگه حربی قوه‌لرین گئری چکیلدیگی استراتژی اهمیت‌لی بؤلگه‌لرده ایرانین دستکلدیگی حوثی لر نظارتی اله کئچیریب.
یئرلی قایناق‌لاردان الده ائدیلن معلوماتا گؤره، حکومته دستک وئرن بیرگه حربی قوه‌لر نوامبرین 11-12-ده حدیده ویلایتی‌نین اتتوهایتا بؤلگه‌سیندن گئری چکیلیب.
بیرگه حربی قوه‌لرین گئری چکیلمه‌سیندن سونرا استراتژی اهمیت‌لی بؤلگه‌نین نظارتی حوثی میلیس‌لری‌نین الینه کئچیب.
دیگر طرف‌دن، حدیده-نین هوها شهری‌نین هیمه بؤلگه‌سینده حکومت قوه‌لری ایله حوثی لر آراسیندا باش وئرن قارشیدورمادا اؤلن و یارا‌لانان‌لارین اولدوغو بیلدیریلیب.
حدیده-ده‌کی سورپریز گئری چکیلمه‌لر حوثی لرین بؤلگه‌ده کی نظارتینی آرتیریب.
خاطیرلاداق کی، یمن-ده 7 ایلدیر داوام ائدن وطنداش محاربه‌سینده حوثی لر حدیده استراتژی اهمیت‌لی لیمان و شهر مرکزینی اله کئچیررکن، حکومت قوه‌لری حدیده-نین گونئی و دوغوسونا نظارتی داوام ائتدیریر.
